钦定古今图书集成/明伦汇编/氏族典/第400卷 > 史秉直
## 钦定古今图书集成/明伦汇编/氏族典/第400卷 > 史秉直

按《元史史天倪传》：“天倪父秉直，读书尚气义，太师国
王木华黎统兵南伐，秉直率里中老稚数千人诣军
门降。木华黎命秉直管领降人家属，屯霸州。秉直拊
循有方，远近闻而附者十馀万家。寻迁之漠北。降人
道饥，秉直得所赐牛羊，悉分食之，多所全活。乙亥，木
华黎承制以秉直行尚书六部事，主馈饷，军中未尝”
乏绝。庚寅，以老谢事归乡里，卒。